Elon Musk se dubbelganger verstom die internetSkermgreep uit die video ŉ Man van China maak opslae omdat hy presies soos die miljardêr Elon Musk lyk. Tesla se uitvoerende hoof se “dubbelganger”, soos wat die internet hom noem, laat kykers verstom. Dit is ŉ ou video, wat oorspronklik deur ŉ gebruiker genaamd Udubria Isaac op 1 Junie op Instagram gedeel is, maar dit versprei nou soos ŉ veldbrand en is reeds meer as 16 miljoen keer gekyk. Die byskrif is bloot: “Chinese Elon Musk”. Die video begin waar die Chinese man uit ŉ Tesla-motor klim, glimlag en sê: “Haai almal, ek is Elon Musk.” Gebruikers het hom uitgeken as Yilong Ma. In die kommentaar is dit duidelik dat mense nie hul oë glo nie. “Dis so snaaks – ná hy sê hy is Elon Musk, weet hy nie wat om verder te sê nie. Hierdie weergawe kom van Mars, nie van China af nie!” skryf een persoon. ŉ Ander gebruiker meen dit is ŉ fop-video. “Mnr. Musk wou hom self ontmoet, maar hy het nie die uitnodiging aanvaar nie. Hy wil ook nie met verslaggewers gesels nie. Ek vermoed dit is omdat hy dié identiteit vir homself toegeëien het,” het die persoon bygevoeg. A post shared by Udubria isaac (@homieisokotv)